U Zagrebu, 17. rujna 2019.

Udruga „Na drugi način“ uz financijsku podršku Ministarstva za demografiju, obitelj, mlade i socijalnu politiku, u okviru projekta „Priprema za posvojenje - podrška posvojiteljskim obiteljima“ organizira završnu konferenciju pod nazivom „Kako smo postali obitelj - posvojenje dio moje priče“

**koja će se održati dana 27. rujna 2019. godine od 10 do 16 sati u Centru za kulturu i informacije Maksimir, Zagreb, Švarcova 18**

Planirani početak stručnog dijela koji obuhvaća izlaganja, tematske rasprave i razmjenu iskustava je u **1000 sati**.

Planirani završetak stručnog skupa je u **1600 sati.**

Pozivamo Vas da nam se pridružite na konferenciji te da zbog ograničenog broja mjesta, dolazak potvrdite što ranije, a najkasnije do ponedjeljka, 23.09.2019. ispunjavanjem prijavnice u privitku.

Stručni skup prijavljen je Hrvatskoj komori socijalnih radnika i Hrvatskoj psihološkoj komori.

Veselimo se zajedničkom druženju.